Samningsbrot ríkisins

Þetta bréf er skrifað af Óskari Steini Gunnarssyni í Hafnarfirði.

- - -

Góðan dag.

Það sem ég vill ræða hér er mál sem snertir okkur öll. Undanfarið ár

hefur verðbólgan verið 10 til 15 prósent. Ríkisstjórn okkar hefur

ekki gert nóg til að keyra hana niður. Eftir neyslufyllerí fárra

landsmanna, fjárhættuspil bankastjóra, útlánastefnu einkabankana og

algjört eftirlitsleysi yfirvalda með einkabönkunum sitjum við

meðaljónarnir/jónurnar í skuldasúpu sem fáir sjá fyrir endann á nema

eitthvað kraftaverk gerist. Meira að segja þeir sem voru aðhaldssamir

í fjármálum sínum, versluðu íbúðalánið hjá Íbúðalánasjóð, keyptu sér

bíl án láns eða notuðu strætó og slepptu öllum óþarfa eru í vanda sem

fáir átta sig á.

Íbúðalánasjóður lánar einungis gegn verðtryggingu, sem er reiknuð sem

bein afleiðing af verðbólgu. Verðbólgumarkmið seðlabankans kemur

málinu í raun ekkert við, þó að það ætti að gera það því þá væri það

hagur ríkisins að halda verðbólgunni niðri. Núna skiptir það

íbúðalánasjóð litlu sem engu máli hve há verðbólgan er. Peningarnir

þeirra eru tryggðir, tryggðir hjá okkur sem tóku lánið í góðri trú um

að ríkið og seðlabanki gætu haft einhverja stjórn á verðbólgunni.

Nú tek ég dæmi um íbúðalán sem ég tók fyrir tæpu ári. Ég keypti mér

íbúð fyrir 21.9 milljónir, tók lán hjá íbúðalánasjóð fyrir 18

milljónir og greiddi mismunin með sparifé. Þetta lán hljóðar núna

uppá rúmar 20 milljónir. Það eru u.þ.b. 11,5 % vextir. Sem stendur er

verðbólgan kominn upp fyrir 13,5% sem kemur út á að vextirnir á láninu

eru 18,4%. Tvöföldunar tími lánsins er c.a. 6 ár

Árið 2014 verður lánið komið uppí c.a. 40 milljónir og árið 2020

verður það komið uppí c.a. 80 milljónir. Miðað við verðbólguspá mun

íbúðalán mitt hækka um c.a. 4 milljónir á næsta ári. Það gerir meira

en 10.000 kr.- á dag alla daga ársins. Þetta er raunin þótt

samviskusamlega sé borgað af láninu.

Allir þessir útreikningar gera ráð fyrir afborgunum, sem sagt greitt

af láninu mánaðarlega og samt mun þetta vera niðurstaðan.

Ef þú trúir mér ekki þá getur þú rannsakað og reiknað þetta sjálf/ur.

http://www.ibudalanasjodur.is/

Ríkið ber meðal annars ábyrgð á Íbúðalánasjóð og seðlabankanum,

seðlabankanum sem á að halda verðbólgunni í 3,5%. Ef

verðbólgumarkmiðin myndu haldast þá væri tvöföldunar tími þessa lán

svolítið öðruvísi. Þá væri tvöföldunar tími lánana ekki til.

Höfuðstóll 18 milljón króna láns færi mest uppí 25.969.542 kr.eftir 19

og hálft ár. Seðlabankinn og ríkið bera ábyrgð á þessu. Það þýðir

ekki að fela sig á bakvið reglugerðir lengur. Alþingi seðlabankinn og

íbúðalánasjóður geta ekki lengur falið sig á bakvið afsakanir. Þetta

snýst ekki lengur um afsakanir og sök. Ef þetta verður ekki leyst og

bakfært að einhverju leyti mun þetta valda því að enginn mun geta selt

íbúðina sína sem að á íbúð sem stendur. Einfaldlega vegna þess að við

munum ekki geta borgað íbúðalánasjóði mismuninn milli andvirðis

íbúðarinnar og hve mikill höfuðstóll lánsins er orðinn.

Alþingi gat sett neyðarlög til að yfirtaka bankana á einni helgi. Þið

getið sett neyðarlög til að bjarga okkur borgurum þessa lands. Það

erum við borgararnir sem munum bera hitan og þungan af öllu því sem að

Alþingi gerir og eða gerir alls ekki.

Núna verður alþingi að gera eitthvað til að bjarga okkur, þið

alþingismenn eruð þjónar okkar, eigið að gæta hagsmuna okkar. Ekki

nokkurra einstaklinga sem eru rétt feðraðir, eða eiga nóg af peningum

til að fjármagna kosningabaráttu ykkar eða eiga inni pólitíska greiða.

Flestum okkar er sama um kvóta og önnur slík smáatriði ef að við

endum í skuldafeni sem við getum aldrei borgað okkur útúr. Við þurfum

lausn núna strax.

Endilega áframsendið þennann póst till allra þeirra sem þið teljið að

þetta eigi erindi til.

Kveðja.

Óskar Steinn Gunnarsson

Hafnarfirði